open-index/open-wikipedia-markdown huggingface dataset:
Oakland

**Oakland** on kaupunki Alamedan piirikunnassa Kaliforniassa Yhdysvaltojen länsirannikolla. Kaupunki toimii Alamedan piirikunnan hallintokeskuksena. Kaupunki on perustettu vuonna 1852.

## Maantiede

Yhdysvaltain väestönlaskentaviraston mukaan kaupungin pinta-ala on 202,4 km², josta maata on 145,2 km² ja vettä 57,2 km². Veden osuus pinta-alasta on 28 prosenttia. Kaupungissa asui vuoden 2020 väestönlaskennassa 440&nbsp;646 ihmistä.

## Historia

Oaklandissa on asunut intiaanikansoja jo tuhansia vuosia. Ensimmäiset espanjalaiset löytöretkeilijät saapuivat alueelle 1770-luvulla. Virallisesti Oakland perustettiin vuonna 1852. Vuoden 1906 San Franciscon maanjäristyksen seurauksena Oaklandin asukasmäärä nousi huomattavasti, kun kodittomia ihmisiä muutti tuhoutuneelta alueelta kaupunkiin.

## Ilmasto
Oaklandin ilmastossa on piirteitä sekä rannikon San Franciscon että sisämaan San Josén ilmastoista. Vaikka kaupunki ei sijaitse valtameren rannalla, se sijaitsee suoraan Golden Gate -salmea vastapäätä, joten kaupungin ilmaan nousee öisin mereltä runsaasti kylmää sumua. Sumu häviää aamulla, ja päivisin kaupungissa on tyypillisen lämmin ja aurinkoinen kalifornialainen ilmasto.

Oaklandin keskilämpötila on 13 °C. Se on hivenen alempi kuin muiden Kalifornian kaupunkien. Kalifornian ylin keskilämpötila on 17 °C ja alin keskilämpötila 9 °C. Lämpimimmät päivät ovat syyskuussa. Kylmin kuukausi on tammikuu. Keskimääräinen vuotuinen sademäärä (58 cm) sataa yleensä lokakuun ja toukokuun välisenä aikana.

## Kulttuuri

Oaklandissa on perustettu suosittu punk rock -yhtye Green Day ja metalliyhtye Machine Head.

## Tunnetut urheiluseurat
*Oakland Athletics, baseball, MLB

## [[Ystävyyskaupunki|Ystävyyskaupungit]]
*  Agadir (Marokko)
*  Dalian (Kiina)
*  Fukuoka (Japani)
*  Nahodka (Venäjä) 
*  Ocho Rios (Jamaika) 
*  Santiago de Cuba (Kuuba) 
*  Sekondi-Takoradi (Ghana)

## Lähteet

## Aiheesta muualla
* Oaklandin viralliset kotisivut  

*
Zr

**Zr** tarkoittaa seuraavia:

* 
* , nykyinen Kongon demokraattinen tasavalta vuodesta 1997 (koodi CD)
* .
Ghawar

**Ghawar** on suuri öljykenttä Saudi-Arabiassa. Se sijaitsee noin 100 kilometriä lounaaseen Dhahranin kaupungista. Ghawar on jaettu kuuteen tuotantoalueeseen, joiden nimet ovat (pohjoisesta etelään) *Fazran*, *Ain Dar*, *Shedgum*, *Uthmaniyah*, *Haradh* ja *Hawiyah*. Ghawarin alueen mitat ovat 280 kertaa 30 kilometriä, mikä tekee siitä kooltaan maailman suurimman perinteisen öljykentän.

## Historia
Ghawar löydettiin 1948, ja tuotanto alkoi 1951. Vuonna 1981 Ghawar tuotti öljyä keskimäärin 5,7 miljoonaa barrelia päivässä, mikä on maailmanennätys, mutta tämän jälkeen tuotantoa rajoitettiin joksikin aikaa. Vuosien 1948 ja 2000 välillä noin 60&ndash;65 prosenttia kaikesta Saudi-Arabiassa tuotetusta öljystä tuli Ghawarista. Ghawar tuottaa noin 4,5 miljoonaa barrelia öljyä päivässä, joka on noin 5 prosenttia maailmanlaajuisesta maaöljytuotannosta. Vuonna 2019 on raportoitu, että Ghawar ehtyy nopeammin kuin osattu kuvitella. Ghawar pystyy tuottamaan enää vain 3,8 miljoonaa barrelia öljyä päivässä, kun aikaisemmin tuotanto on ollut yli viisi miljoonaa barrelia päivässä. Öljyn lisäksi se tuottaa myös kaasua.

## Omistus
Ghawar on täysin Saudi Aramcon omistuksessa.

## Katso myös
* Maaöljy
* OPEC
* Öljyhuippu

## Lähteet

## Kirjallisuutta
* Matthew R. Simmons, *Twilight in the Desert: The Coming Saudi Oil Shock and the World Economy*, Wiley, 2005, 

## Aiheesta muualla
* 
* 
* 
*
Ilmari Salomies

**Ilmari Johannes Salomies** (vuoteen 1934 **Salonen**; 17. heinäkuuta 1893 Mikkelin maalaiskunta – 26. joulukuuta 1973 Helsinki) oli suomalainen historiantutkija ja Turun arkkipiispa vuosina 1951–1964.

Hän toimi Helsingin yliopiston kirkkohistorian dosenttina vuodesta 1931 ja professorina vuosina 1938–1943. Hänet vihittiin Viipurin hiippakunnan piispaksi vuonna 1943. Viipurin hiippakunta muutettiin myöhemmin Mikkelin hiippakunnaksi. Hän toimi hiippakunnan piispana vuoteen 1951, kunnes hänet valittiin arkkipiispaksi.

Salomies yritti parantaa kirkon suhteita kulttuuri- ja yhteiskuntaelämään.

Salomiehen kirkkohistorialliset tutkimukset käsittelivät hengellisiä liikkeitä ja niiden johtajia.

Hänen puolisonsa oli kirjailija Kirsti Salomies.

## Ura piispana
### Viipurin ja Mikkelin piispa (1943–1951)
Ilmari Salomies vihittiin Viipurin hiippakunnan piispaksi jatkosodan aikana kesäkuussa 1943. Salomiehen vihkimyksessä paikalla oli Saksan kirkon ulkomaanpiispa Theodor Heckel, jota Salomies tervehti aseveljenä. Salomies koki omakohtaisesti Viipurin pommitukset Neuvostoliiton kesällä 1944 käynnistämän suurhyökkäyksen aikana. Salomies pelkäsi Suomen miehittämistä ja harkitsi pakenemista Ruotsiin. Sodan aikana Salomiehen esikoispoika Olli Salomies kaatui Maaselän kannaksella syyskuussa 1942.

Vuonna 1944 Salomiehen johtama Viipurin hiippakunta joutui lähtemään evakkoon. Salomies korosti sodan aikana luottamustaan Suomen valtionjohtoon. Mikkeliin siirretyn tuomiokapitulin johtajana Salomiehen vastuulle tuli evakkoseurakunnista huolehtiminen.

### Arkkipiispa (1951–1964)
Ilmari Salomies valittiin vuonna 1951 Aleksi Lehtosen seuraajaksi arkkipiispaksi. Kirkon johtajana Salomies oli maltillinen ja kannanotoissaan varovainen.

## Teoksia
* *Henrik Renqvist I–II* (1930–1931)
* *Der Hallesche Pietismus in Russland zur Zeit Peters den Grossen* (1936)
* *Suomen kirkon historia I–III* (1944–1962)

## Lähteet
* 
* 

### Viitteet

## Kirjallisuutta
* Alaja, Osmo: *Anteeksi, kuka olikaan Ilmari Salomies.* Helsinki: Otava, 1983. .
*
Johannes Olavinpoika

**Johannes Olavinpoika** toimi Turun piispana vuosina 1506–1510. Hänen valtakaudellaan tanskalaiset hävittivät Suomea ja välirauha Venäjän kanssa oli vaakalaudalla. Vuonna 1506 piispa lähetti sotilaita Ahvenanmaalle, tarkoituksena valloittaa se tanskalaisilta. Operaatio epäonnistui. Rauha Venäjän kanssa kuitenkin uudistettiin.

Johannes Olavinpoika kuoli 1510 Kuusiston linnassa tukehtumalla liian suureen suupalaan. Hänet haudattiin Kaikkien pyhien kappeliin eli Turun tuomiokirkon nykyiseen pääkuoriin.

## Lähteet
Yskä

**Yskä** tarkoittaa äkkinäistä ilman puristumista ulos keuhkoista äänihuulien välitse. Elimistö poistaa yskän avulla henkitorvesta ja sen haaroista sinne joutuneet vieraat aineet, kuten limaa. Kosteassa yskässä erittyy limaa, kuivassa limaa ei erity. Yskä ei ole varsinainen sairaus vaan liittyy oireena hengityselinten tauteihin.

Normaalisti yskä parantuu itsestään noin parissa viikossa. Yskä voi myös johtua poskiontelotulehduksesta. Tällöin tulee hakeutua lääkäriin, jossa todetaan, mikä tauti on yskän aiheuttaja. Lääkäriin kannattaa myös hakeutua, jos yskä on jatkunut pitkään, sillä varsinkin, jos yskä ei edellä infektiotauti, syynä voi olla jokin muu tauti. Yskää aiheuttavia tauteja ovat esimerkiksi keuhkoahtauma, keuhkosyöpä ja astma.

Jotkin lääkkeet, kuten ACE-estäjät, voivat aiheuttaa yskää. Lapsilla hinkuyskän oire on yskä.

Yskää voidaan hoitaa joko *antitussiivisella* tai *protussiivisella* lääkehoidolla. Antitussiivisessa lääkehoidossa pyritään yskän hillitsemiseen yskänärsytystä rauhoittavilla ja nielua puuduttavilla lääkeaineilla. Protussiivisessa lääkehoidossa yskiminen pyritään saamaan tehokkaammaksi käyttämällä liman irtoamista edistäviä lääkeaineita. Terveet aikuiset eivät yleensä hyödy limaa irrottavien yskänlääkkeiden käytöstä, sillä ne saattavat jopa lisätä yskäoiretta. Protussiivista lääkehoitoa voidaan kuitenkin käyttää silloin, kun yskä toimii hoidon kannalta hyödyllisenä mekanismina esimerkiksi poistamalla tehokkaasti eritteitä keuhkoista.

## Katso myös
* Veriyskä
* Hinkuyskä

## Lähteet

## Aiheesta muualla

* HUS
Merimieslähetys

**Merimieslähetys** on merimiesten sekä muiden vakituisen kotimaansa ulkopuolella asustavien henkilöiden parissa tehtävää lähetystyötä. 

Uskonnollisen sisällön lisäksi siihen kuuluu kulttuurista työtä sekä sosiaalista avustustyötä, jota tehdään sen tarvitsijan omasta uskonnosta riippumatta. Merimieslähetystä tekevät eri maiden merimieskirkot, jotka toimivat usein sekä kotimaassa että ulkomailla. 

Kansainvälisenä merimieskirkkojen yhdyssiteenä toimiin International Christian Maritime Association (ICMA), jolla on jäsenyhdistyksiä 21 ja näillä liki 900 toimipistettä. Suomalaista merimieslähetystä hoitaa vuonna 1875 perustettu Suomen Merimieskirkko. Sillä on nykyään säännöllistä toimintaa Suomen satamien lisäksi 14 maassa Euroopassa ja Kaakkois-Aasiassa. Suomessa toimii myös Saksan merimieslähetys.   

## Aiheesta muualla
*ICMA:n kotisivut
*Suomen Merimieskirkon kotisivut
Meedio

**Meedio** (<  ’keskellä oleva’) on spiritismin mukaan ihminen, jonka välityksellä henkiolennot, varsinkin vainajien henget, voivat vaikuttaa aineelliseen maailmaan ja lähettää ihmisille tiedonantoja. Meedioiden kultakausi oli 1840-luvulta 1900-luvun alkuun, jolloin spiritismi oli suosittua. Meediot järjestivät spiritistisiä istuntoja, joissa he välittivät viestejä hengiltä ja saattoivat erittää henkimaailmasta materialisoitunutta ektoplasmaa.

## Meedioiden tekniikat
Ottaessaan yhteyttä henkimaailmassa oleviin henkiin meediot saattavat vaipua transsiin, antaa hengen käyttää ruumistaan tai tuottaa motorisia automatismeja. Motoriset automatismit ovat lihasliikkeitä, joiden uskotaan olevan henkien tai edesmenneiden sielujen aiheuttamia. Tällaisia ovat muun muassa automaattikirjoitus ja -säveltäminen.

Nykyisin meedioiden tehtävät ovat siirtyneet kanavoijille, jotka toimivat välittäjänä aineellisen maailman ja henkimaailman välillä meedioiden asemesta. Meedioista he eroavat vain siinä, etteivät eritä ektoplasmaa. Kanavointi alkoi Yhdysvalloissa vuonna 1972 Jane Robertsin kirjasta *Seth speaks*. Yksi tunnetuimmista kanavoijista on Judy Zebra Knight.

Meedioiden käyttämiä temppuja ovat paljastaneet monet taikurit, kuten Harry Houdini, Harry Price ja James Randi.

## Tunnettuja meedioita
Tunnettuja meedioita ovat olleet
* Andrew Jackson Davis
* Danielle Egnew
* David Wells
* Helena Petrovna Blavatsky
* Jim Fargiano
* Lisa Williams
* M. Lamar Keene
* Sylvia Browne
* Tony Stockwell

## Katso myös
* Psyykikko
* Spiritualismi

## Lähteet

## Aiheesta muualla

* 
*
Sergei Muravjov-Apostol

**Sergei Ivanovitš Muravjov-Apostol** (; 9. lokakuuta (J: 28. syyskuuta) 1796 Pietari – 25. heinäkuuta (J: 13. heinäkuuta) 1826 Pietari) oli venäläinen tasavaltalaismielinen upseeri, joka teloitettiin dekabristikapinan yhteydessä.

Muravjov-Apostol oli diplomaatin ja kirjailijan poika, joka oli rintamalla puolustamassa Venäjää Napoleonin sotaretkeä vastaan 1812. Siinä yhteydessä hän kuuli Euroopassa syntyneestä tasavaltalaisliikkeestä. Sotatoimien päätyttyä hän liittyi tasavaltaa ja perustuslakia puuhaavaan salaseuraan, osallistui Dekabristikapinaan ja teloitettiin yhtenä sen johtohahmoista. 

## Lähteet
Urheilupeli

**Urheilupelit** ovat videopelejä jotka kuvaavat ja tietyllä tavalla simuloivat jotain urheilulajia. Urheilupelien alaluokkiin lukeutuvat muun muassa jalkapallo- ja jääkiekkopelit (joukkueurheilupelit), auto- ja moottoriurheilupelit, tennispelit, yleisurheilupelit, sekä olympialaispelit. Myös vapaapaini- eli *wrestling*-pelit luetaan urheilupeleiksi.

Varhaisina urheilupeleinä voidaan pitää oskilloskoopilla pelattava *[[Tennis for Two]]* ja *[[Pong]]*.
Ensimmäinen urheilupeli, jossa pelaajat esitetään ihmishahmoina, on Taiton vuonna  julkaisema kolikkopeli *[[Basketball (kolikkopeli)|Basketball]]*.

Pelien ja pelisarjojen välillä paljon eroja yleensä realistisuuden osalta. Vanhemmat esimerkiksi 8- ja 16-bittisten konsolien aikakauden urheilupelit kuten *[[Track & Field]]* ja *[[Blades of Steel]]* ovat nykyisiä vastaavia pelejä yksinkertaisempia. Silti suuria eroja löytyy myös nykypäivän peleistä ja vanhemmillekin järjestelmille on julkaistu ”suhteellisen” realistisia pelejä (teknologian sallimien rajojen sisällä).

Urheilulajit usein keskittyvät tiettyihin ”brändeihin” ja niitä julkaistaan usein kausiluonteisesti: esimerkiksi Electronic Artsin *[[NHL (pelisarja)|NHL]]* ja *[[FIFA (pelisarja)|FIFA]]* -sarjoihin julkaistaan vuosittain uusi peli.

On olemassa kuitenkin lukuisia fiktiivisiin lajeihin pohjautuvia urheilupelejä kuten sci-fi-henkiset ajopelit kuten *[[F-Zero]]* ja *[[WipeOut]]*, tai Harry Potter -kirjojen ja elokuvien innoittama *huispaussimulaatio*. Tietyt oikeita urheilulajeja kuvaavat pelit voivat myös sisältää fiktiivisiä hahmoja ja epärealistista fysiikkaa, kuten Mario-aiheiset urheilupelit.

Myös tietyistä nuorison suosimista urheilumuodoista kuten skeittailusta, lumilautailusta ja BMX-pyöräilystä tehdyt pelit lasketaan urheilupeliksi. Tietyistä urheilumuodoista, kuten koripallosta, jalkapallosta ja jääkiekosta on myös julkaistu erilaisia ”katuversioita”.

Managerointipelejä voidaan pitää eräänlaisina urheilupelien sivuhaarana tai alalajina, joissa on strategiapelien ominaisuuksia.

Sensible Softwaren vuonna  julkaistu *[[Sensible World of Soccer]]* on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.

## Oheislaitteet ja lisälaitteet

Urheilupelien pelaamiseen on kehitetty myös lisälaitteita kuten Nintendon Power Pad ja Wii Balance Board.

Lisäksi liikkeentunnistustekniikat tavallisissa peliohjaimissa voivat olla urheilupeleissä käytössä.

## Katso myös
* Kuntopeli

## Lähteet
Mihail Bestužev-Rjumin

**Mihail Pavlovitš Bestužev-Rjumin** (; 4. kesäkuuta (J: 23. toukokuuta) 1801 Kudrjoški - 25. heinäkuuta (J: 13. heinäkuuta) 1826 Pietari) oli venäläinen Chevalier-kaartin upseeri ja tasavaltalainen. Hän oli dekabristikapinan johtajia, ja hänet teloitettiin epäonnistuneen kapinan jälkiselvittelyissä.

## Lähteet

## Aiheesta muualla
*Elämäkerta
Wolfgang von Trips

**Wolfgang Alexander Albert Eduard Maximilian Reichsgraf Berghe von Trips** (4. toukokuuta 1928 Köln, Saksa – 10. syyskuuta 1961  Milano, Italia) oli saksalainen autourheilija.

Von Trips aloitti Formula 1 -uransa Ferrarilla vuonna 1957. Hän ajoi samassa tallissa koko kilpauransa kahta starttia lukuun ottamatta. Muutaman piste- ja palkintokorokesijoituksen jälkeen von Trips oli valmis taistelemaan tosissaan MM-kullasta ja näytti siltä, että vuosi 1961 olisi hänen mestaruusvuotensa.

Ennen kauden 1961 toiseksi viimeistä kilpailua von Trips oli voittanut kaksi osakilpailua ja johti MM-sarjaa selvällä erolla tallitoveriinsa Phil Hilliin. Von Trips starttasi Italian osakilpailuun paalupaikalta, mutta jo toisella kierroksella hänen Ferrarinsa takarengas osui Lotusta ajaneen Jim Clarkin auton eturenkaaseen, minkä seurauksena von Tripsin Ferrari syöksyi radalta aitaan, jonka takana seisoskeli ihmismuuri seuraamassa kilpailua. Onnettomuudessa kuoli von Tripsin lisäksi 14 katsojaa. 11 heistä kuoli välittömästi, loput kolme myöhemmin vammoihinsa.

Hill voitti Italian GP:n ja vei kauden päätteeksi mestaruuden yhden pisteen erolla von Tripsiin.

Von Trips toi kartingin Yhdysvalloista Saksaan perustamalla kartingradan Kerpenin alueelle vuonna 1961, jonka myöhemmin lunastivat Rolf Schumacher ja tämän pojat Michael ja Ralf.. Sulkemisuhan alla useita vuosia toiminut Wolfgang von Tripsin museo hänelle muinoin kuuluneessa "Villa Trips"-huvilassa Kerpenissä on vuonna 2016 pystytty turvaamaan huvilan ostaneen pariskunnan avustuksella, joskin osa von Tripsin jäämistön muistoesineistä on sijoitettu myös hampurilaiseen Automuseum Prototyp-museoon.

## F1-uran tilastot
* MM-startteja: 27
* Voittoja: 2
* Paalupaikkoja: 1
* MM-pisteitä: 56
* MM-sarjan ulkopuoliset kilpailut: 3

## Lähteet
Roger Nordlund

**Roger Nordlund** (s. 19. marraskuuta 1957) on ahvenanmaalainen poliitikko, joka kuuluu Ahvenanmaan keskustapuolueeseen (ÅC). Hän on ammatiltaan markkinointipäällikkö.

* Maakuntapäivien puhemies 2007–2011
* Maaneuvos 1999
* Varamaaneuvos 1995–1999, 2011−2015
* Maakuntahallituksessa opetus- ja kulttuuritoimesta vastaava jäsen 1991–1995
* Ahvenanmaan maakuntapäivien jäsen 1983– (puhemies 2007–)
* Ahvenanmaan keskustapuolueen puheenjohtaja 1986–1987 ja 1997–2007

## Aiheesta muualla
* Roger Nordlund maakuntapäivien sivuilla 
*Roger Nordlundin kuva
Jätehuolto

**Jätehuolto** on kansalaisten terveyteen ja elinympäristöön vaikuttava peruspalvelu ja osa yhdyskuntien infrastruktuuria. Jätehuollon painopiste on siirtymässä perinteisestä kaatopaikalle läjittämisestä kierrätyksen ja muun hyötykäytön suuntaan. Muita jätehuoltomenetelmiä ovat esimerkiksi polttaminen, kompostointi, jätteiden syntymisen vähentäminen  

## Jätehuolto Suomessa
Suomessa yhdyskuntajätteestä huolehtiminen on kuntien vastuulla. Sitä varten on perustettu alueellisia yksiköitä - osakeyhtiö- ja kuntayhtymämuotoisia jätelaitoksia. Jätelaitosten keräys-, kuljetus-, käsittely- ja hyödyntämisjärjestelmät kattavat koko maan.

Eräissä tuoteryhmissä sovelletaan ns. tuottajavastuuta. Tuottaja vastaa käytöstä poistettujen tuotteidensa keräilystä, esikäsittelystä, kierrätyksestä, hyödyntämisestä ja muun jätehuollon järjestämisestä sekä siitä aiheutuvista kustannuksista. Se voi tehdä työn itse tai siirtää vastuunsa tuottajayhteisölle. Tuottajavastuun tavoitteena on tehostaa materiaalien hyötykäyttöä ja ohjata tuotesuunnittelua niin, että jätettä syntyisi mahdollisimman vähän. Tuottajavastuu on käytössä mm. autonrenkaiden, paperin, romuautojen, pakkausjätteen ja sähkö- ja elektroniikkalaiteromun jätehuollossa. 

Kuntien jätelaitokset tekevät kiinteää yhteistyötä jätehuollossa teollisuuden ja tuottajayhteisöjen kanssa. Jätelaitokset kilpailuttavat ja ostavat pääosan palveluista yksityisiltä yrityksiltä julkisten hankintojen menettelyn mukaisesti. 

Kunnallisissa jätehuoltomääräyksissä määrätään muun muassa jätteiden käsittelystä ja keräyksestä kuten jätteiden lajitteluvelvoitteista, sallituista keräysvälineistä, keräysvälineiden tyhjennysvaatimuksista ynnä muusta asiaan kuuluvasta.  

## Jätehuolto Kiinassa
Kansallisella tasolla tiedot vuodelta 2015 kertovat, että vain kahdeksan prosenttia Kiinan kotitalousjätteestä päätyi kierrätykseen. Maan hallitus asetti vuonna 2017 tavoitteeksi, että vuoteen 2020 mennessä jätteestä kierrätettäisiin ainakin 35 prosenttia. Perinteisesti kierrätystä ovat esimerkiksi Pekingissä tehneet lähinnä yksityiset jätteidenkerääjät, jotka etsivät roskiksista kierrätyskelpoisen jätteen ja myyvät sen kaupungin laidalla tukkuostajille. 

## Lähteet

## Aiheesta muualla

* Jätehuollon järjestäminen
* Jätelaitosyhdistys 
* Tuottajavastuu jätehuollossa
Phil Hill

**Philip Toll Hill** (20. huhtikuuta 1927 Miami, Florida, Yhdysvallat &ndash; 28. elokuuta 2008 Salinas, Kalifornia, Yhdysvallat) oli yhdysvaltalainen autourheilija. Hän saavutti ensimmäisenä yhdysvaltalaisena Formula 1 -sarjan maailmanmestaruuden ajaessaan Ferrarilla vuonna 1961. Hän voitti Le Mansin 24 tunnin ajon vuosina 1958, 1961 ja 1962. Hill on ainoa F1-maailmanmestari, jolla on alle 100 pistettä.

Pianonsoittoa opiskellut Phil Hill aloitti kilpa-autoilun vuonna 1947. Hänen molempien vanhempiensa kuoltua 1951 hän osti 2,6-litraisen Ferrarin ja alkoi kilpailla sillä hyvällä menestyksellä. Viisikymmentäluvun puolivälissä hän oli noussut USA:n urheiluautosarjojen ykköskuljettajaksi. Le Mansin ajot hän voitti kolme kertaa (joka kerta Olivier Gendebienin kanssa). Hän oli ensimmäinen amerikkalainen Le Mans -voittaja. Menestyttyään kotimaassaan hän muutti Eurooppaan ja otti tähtäimeensä autourheilun kuninkuusluokan, Formula ykköset.

## F1-ura

Hill ajoi uransa ensimmäisen F1 -kilpailun vuonna 1958 Ranskassa Maseratin -autolla ja heti kilpailun jälkeen Ferrari palkkasi Hillin talliinsa. Tämän jälkeen Hill saavutti useita pistesijoja kisoissa ja ensimmäinen GP -voitto irtosi Ferrarin kotiradalta Monzasta vuonna 1960. Se oli ensimmäinen amerikkalaiskuljettajan GP-voitto sitten vuoden 1921. Hillin voitosta tekee erityisen myös se, että kyseessä oli viimeinen voitto F1:ssä joka saavutettiin etumoottorisella autolla.

Vuonna 1961 Hill nappasi maailmanmestaruuden Ferrari 156 -autolla, jolla hän ja mestaruutta myös tavoitellut saksalainen Wolfgang Von Trips hallitsivat MM-sarjaa. Mestaruus ratkesi traagisesti Hillin hyväksi kauden toiseksi viimeisessä MM-kilpailussa Monzassa, kun Von Trips ja nuori Jim Clark ajoivat yhteen. Von Trips ajautui ulos radalta ja kuoli ulosajon seurauksena. Hill ajoi maailmanmestariksi.

Seuraavalla kaudella säännöt muuttuivat, ja Ferrari putosi jälkijoukkoon. Hill ei pystynyt puolustamaan MM-titteliään, ja kun vielä riidatkin sotkivat tallin kesittymistä, siirtyi Hill seuraavaksi kaudeksi ATS-talliin ja jatkoi sieltä Cooperille, jonka autolla ajoi uransa viimeisen F1 -kilpailun vuonna 1964.

Hän menehtyi Parkinsonin taudin komplikaatioihin.

## Formula 1 -tilastot kausittain
* 1958 (Maserati, Ferrari): 9 MM-pistettä, sijoitus MM-sarjassa 10:s
* 1959 (Ferrari): 20 pistettä, sijoitus 4:s
* 1960 (Ferrari, Cooper): 16 pistettä, sijoitus 5:s
* 1961 (Ferrari): 34 (38) pistettä, maailmanmestari
* 1962 (Ferrari, Porsche): 14 pistettä, sijoitus 6:s
* 1963 (Lotus, ATS): 0 pistettä, sijoitus -
* 1964 (Cooper): 1 piste, sijoitus 19:s
* 1965 (Eagle): 0 pistettä, sijoitus -

## Lähteet

## Aiheesta muualla
* Phil Hillin kotisivut  
* GrandPrix.com / Phil Hill 
* Forix / Phil Hill 
* ''Phil Hill Story - Formula One World Champion'' dokumenttifilmi 24:57 min]
Kohina

**Kohina** tarkoittaa tietoliikenteessä ja akustiikassa hyötysignaaliin kuulumatonta satunnaissignaalia. Kohinaa on havaittavissa kaikessa elektroniikassa.

## Signaali-kohinasuhde
Signaali-kohinasuhde (S/N, SNR, ) kuvaa vastaanotetun signaalin laatua. Se tarkoittaa vastaanotetun hyötysignaalin tehon suhdetta kohinan tehoon: signaali-kohinasuhde on vastaanotettu signaaliteho (W) jaettuna kohinateholla (W). Signaali-kohinasuhde ilmaistaan usein suhdelukuna tai logaritmisella asteikolla desibeliarvona. Mitä suurempi SNR on, sitä alkuperäiselle uskollisempana signaali on vastaanotettu. Kohinaa on kuitenkin siirtotiellä aina olemassa.

## Kohina analogisissa vastaanottimissa

Analogisissa televisioissa kohinaa näkyy esimerkiksi ohjelmalähetyksen puuttuessa, ja analoginen radiovastaanotin toistaa kohinaa, kun se viritetään kanavien väliselle taajuudelle. Kohinaa ei ole kanavien välissä enempää kuin kanavien kohdallakaan, mutta vastaanottimen automaattinen vahvistuksensäätö nostaa sen kuuluviin kantoaallon puuttuessa. Vastaanotinten toistama kohina johtuu pääasiassa laitteissa itsessään syntyvästä kohinasta, mutta jossain määrin myös luonnon omasta taustakohinasta:  lämpimien pintojen emittoimasta sähkömagneettisesta säteilystä, kosmisesta taustasäteilystä ja auringossa tapahtuvista purkauksista.

Kohinaa ei voi eliminoida lähettimen, vastaanottimen ja vahvistimen rakentamiseen käytettävien komponenttien valinnalla: kaikki häviölliset eli resistiiviset komponentit synnyttävät kohinaa normaalissa käyttölämpötilassa. Lämpökohinaa voidaan kuitenkin vähentää merkittävästi jäähdyttämällä komponentit mahdollisimman lähelle absoluuttista nollapistettä (-273,15 °C) ja eliminoimalla kaikki häviöt rakenteessa.

## Kohina valokuvauksessa

Valokuvissa kohina näkyy satunnaisesti ympäristöä vaaleampina ja tummempina pisteinä. Digitaalikameralla otettujen valokuvien kohina johtuu suurelta osin valon satunnaisesta luonteesta. Kameran kennon osuus kohinaan voi näkyä lähinnä kuvan kaikkein heikoimmin valotetuissa osissa. Valon kohina seuraa Poissonin jakaumaa, jonka mukaan valon määrän nelinkertaistuessa signaalin ja kohinan suhde kaksinkertaistuu - eli kansankielellä kohina puolittuu.

Kohinaa voidaan suodattaa pois kuvasta jälkikäteen ohjelmallisesti erilaisilla metodeilla jotka tyypillisesti alentavat kuvan erottelukykyä. Kohinan subjektiivista määrää voidaan tavallisesti vähentää vähentämällä valikoidusti värikylläisyyttä – tällöin erottelukyky ei välttämättä kärsi.

## Kohinan hyödyntäminen signaalin suojauksessa
UWB- ja WCDMA-signaalinsiirrossa (3G-mobiililaitteet) sekä monissa sotilaslaitteissa koodausmenetelmänä käytetään lähetys-vastaanottoavainperiaatetta, jossa hyötysignaali levitetään (moduloidaan) niin laajalle kaistalle, että sen spektraalinen tehotiheys jää kohinarajan alle. Tällöin hyötysignaali peittyy kohinaan ja sitä on mahdoton kuunnella ilman vastaanottoavainta. Vastaanotossa signaali kerätään takaisin alkuperäiselle kaistalle koodausavaimen avulla, jolloin näin saatu alkuperäinen signaali ylittää kohinatehon ja signaali voidaan tulkita.

## Katso myös
* Valkoinen kohina
* Vaaleanpunainen kohina
* Brownin kohina
* Lämpökohina
Ahvenanmaalaisten laulu

**Ahvenanmaalaisten laulu** (; alkusanat *"Landet med tusende öar och skär..."*) on Ahvenanmaan maakuntalaulu. Tämän vuonna 1922 käyttöön otetun laulun on sanoittanut John Grandell (1892–1960), jonka sittemmin Ruotsiin muuttanut äiti Fransilia Persson oli kotoisin Ahvenanmaalta. Runo saattaakin alun perin olla äidin runo, jota pojan piti korjata. Laulun on säveltänyt Johan Fridolf Hagfors (1857–1931).

Runo ilmestyi Grandellin kokoelmassa *I sol och skymning* 1920. Runossa on neljä säkeistöä, mutta kolmas jätetään usein laulettaessa pois.

## Lähteet

## Aiheesta muualla
*Ålänningens sång (mp3-muodossa)
Vala (laulu)

**Vala** (tunnetaan myös nimellä **Valalaulu**) on suomalainen sotilaslaulu, joka lauletaan sotilasvalan yhteydessä. Sen kansanperinteestä kumpuavat sanat itse asiassa muodostavat lyhyen valan, jonka kohteena on Suomi. Melodia on alkujaan unkarilainen kansansävelmä *Kakas a szemtelen*. Julius Krohnin kirjoittamat suomenkieliset sanat viimeisteli ja sovitti sävelmään Taavi Hahl. Valalaulusta on myös ruotsinkielinen versio, *Edsången*.

Laulun tunnetuimpia esitystilanteita on talvisodan alla 9. lokakuuta 1939 sattunut tapaus, kun Helsingin rautatieasemalle kokoontunut väkijoukko lauloi sitä neuvottelumatkalle Moskovaan lähdössä olleelle, valtioneuvos J. K. Paasikiven johtamalle valtuuskunnalle. Seuraavana päivänä aloitettiin liikekannallepano ”ylimääräisten kertausharjoitusten” nimellä.

## Sanat

## Lähteet
Luettelo musiikkiartisteista levymyynnin mukaan

Tämä lista sisältää **maailman parhaiten myyvät musiikkiartistit** aakkosjärjestyksen ja levymyynnin mukaisesti. Tällä sivulla on listattu artistit, joiden väitetään myyneen yli 50 miljoonaa albumia. Lista on jaettu lukuisiin levymyynnin mukaisiin listoihin, joissa artistit on listattu aakkosjärjestykseen. Luvut ovat arvioita artistien albumien ja singlelevyjen kokonaismyynnistä maailmanlaajuisesti.

## Huomautus
Koska ei ole olemassa maailmanlaajuisia myyntilukuja tarkistavaa virallista tahoa, tässä esitettyjen lukujen luotettavuus saattaa vaihdella käytetystä lähteestä riippuen. Luettelo onkin tarkoitettu vain suuntaa antavaksi. On syytä huomata, että usein levy-yhtiöt, elämäkertojen kirjoittajat ja fanit saattavat liioitella määriä julkisuushakuisesti; toisaalta monien artistien kohdalla myyntilukuja puuttuu Aasiasta, Afrikasta ja Latinalaisesta Amerikasta.

## Artistit myynnin mukaan
### The Beatles

### Michael Jackson

### Elvis Presley

## 300–400 miljoonaa myytyä levyä

## 200–299 miljoonaa myytyä levyä

## 100–199 miljoonaa myytyä levyä

## 75–99 miljoonaa myytyä levyä

## 50–74 miljoonaa myytyä levyä

## Katso myös
* Luettelo maailman myydyimmistä albumeista

## Lähteet
Syöjätär

**Syöjätär** on kansanrunoudessa ja saduissa paha naisolento. Syöjätär voi tarkoittaa myös viettelijätärtä, miestennielijää.

Saduissa ja taruissa syöjätär on noita-akkaa muistuttava perinteinen hahmo. Syöjätär on paha ja vaarallinen aikuinen tai vanha nainen. Joissain tarinoissa se kykenee uskomattomiin taikuuksiin ja voi syödä hetkessä monta ihmistä, toisissa se taas tyytyy viettelyyn ja juonitteluun. Joillakin syöjättärillä on jopa piirteitä eri muinaisuskontojen naispaholaisista. 

## Syöjätär suomalaisessa perinteessä
Suomalaisessa mytologiassa ja kansanperinteessä syöjätär on paha henki. Kristfrid Gananderin alun perin vuonna 1789 julkaistussa suomalaisen mytologian sanakirjassa Mythologia Fennica syöjätär on naaraspiru ja puolipeikko. Syöjätär on yksi antropofageista, julma ja suuri lihansyöjätär sekä kivien haltiatar.

Elias Lönnrotin kokoamassa teoksessa *Suomen kansan muinaisia loitsurunoja* syöjätär on paha henki tai noita, jota voidaan käyttää manattaessa. Syöjätär mainitaan muiden pahojen henkien, kuten Hiiden, Perkeleen ja Louhen kanssa.

:Vaan kun ei totelle tuosta 
:Eikä vaajanne välehen
:Omp' on Syöjätär meressä
:Joll' on suu keskellä päätä 
:Kieli keskellä kitoa
:Syönyt on sataki miestä
:Tuhonnut tuhat urosta; 
:Se nyt syököhön sinunki 
:Leivän syötäväyestä
:Pion piettäväyestä!

:Syöjätär paha emäntä
:Ilakehetar rauan eukko

:Survoi rauan suurumia
:Telkytti teräsneniä
:Eautaisella kalliolla
:Leppäisessä huhmaressa
:Leppäisellä petkelellä
:Leppäisen tuvan sisässä

:Minkä survoi, senpä siekloi
:Appoi noita jauhojansa

:Murut haihtui hampahisin
:Istuivat ijenlihoihin 
:Hampahia hakkomahan
:Leukaluita luhtomahan

## Katso myös
* Baba Jaga

## Lähteet
* Ganander, Kristfrid (toim. Juha Pentikäinen): Mythologia Fennica. Salakirjat 2016. 
### Viitteet

## Aiheesta muualla

* Syöjätär suomenkielisessä Raamatussa (1933/1938)
Charlie Sargent

**Paul David "Charlie" Sargent** (s. n. 1960) on brittiläinen uusnatsi. Hän johti 1990-luvulla väkivaltaista Combat 18 -uusnatsiryhmää, kunnes syyllistyi murhaan, josta hänet tuomittiin elinkautiseen vankeusrangaistukseen.

Sargent osallistui myös jalkapallohuligaanien toimintaan. Hän alkoi kannattaa puolisotilaallista toimintaa eikä pitänyt demokraattista vaikuttamista uusnatsien kannalta tehokkaana. Osana toimintaansa uusnatsiliikkeessä Sargent kannatti arabien ja mustien yllyttämistä väkivaltaan, koska uskoi tämän johtavan hänen toivomaansa rotusotaan.

Sargent murhasi Christopher Castlen 10. helmikuuta 1997 yhteistuumin liikkeensä toisen jäsenen, Martin Crossin kanssa. Castle oli toiminut Combat 18:n sisällä kilpailleiden ryhmittymien "välittäjänä". Sargent koetti oikeudessa kuultujen todistajien mukaan värvätä muitakin avuksi murhatyössä ennen kuin sai juoneensa mukaan Martin Crossin. Christopher Castle houkuteltiin Sargentin siirrettävään taloon Essexin Harlowiin, jossa Cross oli väijyksissä ja puukotti uhrin selkään kohdistetulla, sydämen ja keuhkon lävistäneellä iskulla. Oikeudessa kuullun todistajan mukaan Sargent kehuskeli murhalla jälkikäteen. Tammikuussa 1998 Sargent ja Cross tuomittiin elinkautisiin.

Tiedotusvälineissä murhaa pidettiin osana Combat 18:n sisäistä valtataistelua. Murhaa olivat edeltäneet riidat uusnatsistisen musiikin julkaisutoiminnan hallinnasta sekä laajemmin Combat 18:n strategiasta ja toiminnan suunnasta. Sargent syyllistyi myös pomminvalmistusohjeiden julkaisemiseen, minkä lisäksi hänet tuomittiin kahdesti huumausainerikoksista ja kerran luvattomasta aseen hallussapidosta. Sargentin pidätyksen jälkeen hänelle uskollisina pysyneet uusnatsit perustivat National Socialist Movementin (NSM). Vaihtelevissa ääriliikkeissä toiminut David Myatt alkoi johtaa tätä ryhmittymää.

## Lähteet
Sukeltajankello

**Sukeltajankello** on ajan mittaukseen tarkoitettu kello, joka on suunniteltu kestämään tavallisessa laitesukelluksessa esiintyviä paine-eroja. Tyypillisimmin sukeltajankellot kestävät jopa 21 baarin paineen, ja ovat vesitiiviitä 200 metrin syvyyteen saakka.

Sukeltajankello on sukeltajalle välttämätön varuste, koska muuten sukellusaikaa ei voi tietää ja näin tietää typpikertymäänsä.

## Rakenne

Sukeltajankellon kellotaulut ovat itsevalaisevia. Kellossa on myös niin sanottu *aikakehä*, jaoteltu rengas, joka pyörii vastapäivään. Aikakehällä ilmaistaan pintaantuloaika. Koska kehä pyörii vain vastapäivään, ei sukellusaika voi ylittyä vaikka kehä pyörisi tahattomasti.

Kellossa ei yleensä ole kuin viisari-ilmaisin, koska painonappien o-rengastiivisteet altistavat kelloa vikaantumiselle.

## Sukellustietokone

Sukeltajankellona voi toimia myös sukellustietokone. Syväsukelluksilla (+30 m) ja luolasukelluksilla on kuitenkin käytettävä kahdennettuja ajanilmaisuvälineitä. Tällöin sukellustietokoneen rinnalla useimmiten on sukeltajankello.

## Lähteet

## Aiheesta muualla
Adolf Lindfors (painija)

**Adolf Valentin Lindfors** (8. helmikuuta 1879 Porvoo – 6. toukokuuta 1959 Porvoo) oli suomalainen painija ja olympiavoittaja.

Lindfors paini Tukholman 1912 olympialaisissa mutta joutui jättämään kisat kesken loukkaantumisen vuoksi. Antwerpenin 1920 olympialaisissa hän oli jo 41-vuotias. Hän voitti ranskalaisen Armand Gasiglian 1.50 minuutissa, yhdysvaltalaisen Edward Willkien 28.43 minuutissa, ranskalaisen Edmond Damen 3.14 minuutissa ja tanskalaisen Poul Hansenin ajassa 7.17. Ratkaisevaan otteluun Lindfors sai vastaansa itseään yli 30 kiloa painavamman ruotsalaisen Anders Ahlgrenin, jota hän ei saanut millään kaadettua. Kymmenen minuutin varsinaisen painiajan jälkeen käytiin 15 minuuttia kestänyt pistepaini, mutta tuomarit totesivat senkin jälkeen tilanteen olevan tasan, joten painimista jatkettiin. Lindfors toimi mielilausahduksensa (*Voimaa vastaan ei seiso kuin järki*) mukaan ja pyrki vain väsyttämään Ahlgrenin, joka yli 47 minuutin painimisen jälkeen oli niin väsynyt, ettei jaksanut nousta matosta eikä sittemmin edes otella hopea- ja pronssimitalista. Lindfors voitti kultaa ja on edelleenkin vanhimpana olympiakultaa voittanut suomalaisurheilija (vain taidelajeista löytyy vanhempia). Lindforsin painiessa loppuottelussa hänen huomattavan summan rahaa sisältänyt lompakkonsa varastettiin pukuhuoneesta.

Seuratasolla Lindfors edusti Porvoon Akillesta sekä Akilleksen edeltäjää Porvoon Raittiuden Ystäväin Voimistelu- ja Urheiluseuraa. Hän voitti Suomen-mestaruuden vuosina 1905, 1907, 1910 ja 1913 sekä saavutti SM-hopeaa vuosina 1904 ja 1908. Hän voitti painonnoston epävirallisen Suomen-mestaruuden vuonna 1904.

## Saavutuksia

* olympiakultaa Antwerpen 1920 (kreikkalais-roomalainen paini, sarja yli 82,5 kg)
* vuoden 1912 olympialaisissa pääsi neljännelle kierrokselle
* MM-hopeaa Helsinki 1911 (kreikkalais-roomalainen paini, sarja yli 83 kg)

## Lähteet

* 
* 
* 
* 

### Viitteet
The Order

**The Order** (myös **Bruders Schweigen** tai **Silent Brotherhood**, alun perin **The Order of the Silent Brotherhood**) oli 1983–1984 toiminut uusnatsiyhteyksistään tunnettu, valkoista separatismia kannattanut yhdysvaltalainen järjestö.

Järjestön johdossa toimi Robert Jay Mathews, jonka uskomukset perustuivat William Piercen kirjoittamaan *[[The Turner Diaries]]* -teokseen. Järjestön tavoitteena oli vallankumous Yhdysvaltain hallituksen kumoamiseksi, josta järjestö käytti nimitystä ZOG (sionistien valtaama hallitus) sekä afro-amerikkalaisten ja juutalaisten täydellinen syrjäyttäminen, mikä tarkoittaa niin sanottua valkoisen kotimaan () perustamista. Mustille ja juutalaisille olisi varattu omat etniset valtiot.

Mathewsin johdolla järjestö suoritti useita väkivaltaisia terrori-iskuja pankkiryöstöistä synagogiin kohdistuneisiin pommi-iskuihin. Vuonna 1984 ryhmän kymmenen jäsentä tuomittiin juutalaisen keskusteluohjelmaisäntä Alan Bergin murhasta. FBI surmasi Mathewsin piirityksessä joulukuussa 1984.

## Kirjallisuutta järjestöstä
* Kevin Flynn & Gary Gerhardt. *The Silent Brotherhood*, Signet 1990, .
* Thomas Martinez & John Guinther. *The Brotherhood of Murder*, iUniverse 1999, .
* Morris Dees. *Gathering Storm: America's Militia Threat*. Harper Perennial (April 23, 1997) 
* Magnus Söderman & Henrik Holappa. *Unbroken Warrior - The Richard Scutari Letters*, Nationellt Motstånd Förlag 2011, 

## Elokuvaa
* TV-elokuva 'Brotherhood of Murder'.
Bonanza

**Bonanza** on yhdysvaltalainen televisiosarja, joka sijoittuu Virginia Cityn kaupunkiin Nevadassa. Sarjaa kuvattiin kaiken kaikkiaan 430 jaksoa vuosina 1959–1973.

Sarjan erikoisena tunnusmerkkinä on alkutekstien alussa palava Nevadan kartta. Sarjassa seurataan Ponderosa-tilan omistajien, Cartwrightien perheen elämää Comstockin kultaryntäyksen jälkimainingeissa. Perheen pää Ben Cartwright (Lorne Greene) on jäänyt kolme kertaa leskeksi: ensimmäinen vaimo kuoli synnytykseen, toinen intiaanin jousella ampumana ja kolmas onnettomuudessa. Veljekset ovat siis velipuolia.

Vanhin veljeksistä, Adam, poistui sarjasta kuudennen tuotantokauden jälkeen, Adam Cartwright esiintyi yhteensä 200 jaksossa. Syynä oli Adamia esittäneen Pernell Robertsin vastenmielisyys sarjaa kohtaan, lisäksi hän katsoi olevansa näyttelijänä muita sarjan vakituisia näyttelijöitä huomattavasti korkeammalla tasolla ja halusi esiintyä teatterinäyttämöillä ja elokuvissa. Näihin aikoihin Bonanzan näyttelijöiden sopimukset neuvoteltiin uudestaan niin hyviksi, että se teki muista Bonanzan tähdistä miljonäärejä. Tämäkään ei saanut Robertsia jäämään. Hän valitsi mieluummin vapauden kuin miljonäärin elämän. Adamin poistumista sarjasta ei juuri selitetty. Hän vain jäi pois, ja joskus mainittiin mm. merille lähdöstä. Sarja jatkui kahdella veljeksellä.

Hossia esittänyt Dan Blocker kuoli sappikivileikkauksen komplikaatioihin 13.5.1972. Nopeasti huomattiin, että sarja ei toimi ilman häntä. Alun perin Hossille suunniteltu leskeksi jääminen siirrettiin kohtaamaan nuorinta veljeksistä (Michael Landon), ja tämän tyly kohtalo karkotti entisestään katsojia. Sarja katsottiin tämän jälkeen parhaaksi lopettaa.

Sarjan luoja ja tuottaja oli David Dortort. Sarjan tunnusmusiikin loivat Jay Livingston ja Ray Evans. Sarjan muusta musiikista vastasi David Rose, joka teki musiikin myös Michael Landonin 1970-luvulla tuottamaan televisiosarjaan *[[Pieni talo preerialla (televisiosarja)|Pieni talo preerialla]]*.

Sarjan nimi *Bonanza* [bəˈnanzə] tarkoittaa englannin kielessä suurta ja äkillistä määrää jotain arvokasta, kuvainnollisesti kultakaivosta.

## Näyttelijät

## Lähteet

## Aiheesta muualla

* Bonanza: Scenery of the Ponderosa
* Muistatko vielä Bonanzan? is.fi
* http://betterlivingtv.blogspot.com/2009/05/restless-ballad-of-pernell-robert  ( parts 1 and 2)
Voitatti

**Voitatti** (*Suillus luteus*) on yleinen ja hyvä ruokasieni, joka kasvaa koko Suomessa.

## Koko ja ulkonäkö
Voitatti on kirkkaan tai vaalean kellanruskea sieni, jolla on lyhyt kellanvalkea jalka ja siinä suuri valkea rengas, joka kutistuu ja tummuu ajan myötä. Renkaan yläpuolelta jalka on tummien pisteiden kirjoma. Nuori ja vanha voitatti eroavat toisistaan jonkin verran. Noin kymmenen senttiä leveä, pähkinänruskea lakki on aluksi puolipallomainen, mutta muuttuu kuperammaksi ajan myötä. Lakki on erittäin limainen märkänä ja sen alapuolen pillikerros on aluksi kirkkaan keltainen, kunnes vanhemmiten se muuttuu ruskeammaksi. Usein lakki on tummaviiruinen.

Malto on miedon makuista ja pehmenevää, väriltään se on vaaleankeltaista. Voitatista lähtee mieto sekä lievä hedelmäinen tuoksu. Voitatin itiöpöly on okrankeltaista. Itiöt ovat muodoltaan sukkulamaisia ja kapean ellipsoidimaisia. Niiden koko on noin 7-10 x 3-3,5 mikrometriä (μm). Voitatit ovat usein toukkaisia.

### Samankaltaiset lajit
Voitatin voi sekoittaa muun muassa jyvästattiin (*Suillus granulatus*), turjantattiin (*Suillus clintonianus*) tai lehtikuusentattiin (*Suillus grevillei*). Voitatit muodostavat itsessään suvun, johon kuuluu voitatin lisäksi seitsemän muuta sientä: jyvästatti, turjantatti, lehtikuusentatti, nummitatti, suotatti, kangastatti sekä harmotatti.

## Kasvuaika ja -paikka
Voitatti kasvaa yleisenä koko maassa heinäkuusta lokakuuhun. Se on männyn seuralaislaji, joten tavallisimmat kasvupaikat ovat kuivat kangasmetsät, hakkuuaukeat sekä polkujen ja teiden varret. Alueet, joissa maan pintaa on rikottu, ovat erityisen hyviä voitatin kasvupaikkoja.

## Käyttö

Voitatti on erinomainen ja maukas kolmen tähden ruokasieni, joidenkin asiantuntijoiden mukaan kahden tähden. Sitä on kuitenkin hankala siivota limaisen pinnan takia. Pintakelmu onkin helpointa poistaa ennen sienen käyttöä. Voitatti nyljetään leikkaamalla se puoliksi lakin pinnassa olevaan pintakelmuun asti, ja puoliskot irrotetaan kelmusta. Muuta esikäsittelyä se ei tarvitse. Sieni on myös hyönteisten suosima ravintokohde.

Voitatteja pakastetaan, suolataan tai kuivataan viipaleina. Se on myös maukasta paistettuna, liuossuolattuna sekä marinadiliemeen laitettuna. Voitattien keräämistä vilkasliikenteisiltä paikoilta ei suositella, sillä se kerää itseensä raskasmetalleja. Kaupan on nykyään myös kuivatuista voitateista tehtyä voitattirouhetta.

Sienivärjäyksessä voitatteja käytettäessä saadaan beigenoranssia.

## Lähteet

## Aiheesta muualla

* Elintarviketurvallisuusvirasto: Voitatti 
Luontoportti: Voitatti ''Suillus luteus''
Ylivieskan ammattiopisto

**Ylivieskan ammattiopisto** on Jokilaaksojen koulutuskuntayhtymään JEDU:un kuuluva ammattiopisto. Koulutuskuntayhtymään kuuluvat myös Haapaveden ammattiopisto, Haapajärven ammattiopisto, Kalajoen ammattiopisto, Nivalan ammattiopisto, Oulaisten ammattiopisto ja Piippolan ammatti- ja kulttuuriopisto.

Ammattiopisto tarjoaa kolme ammatillista perustutkintoa; sosiaali-, terveys- ja liikunta-alan perustutkinto, turvallisuusalan perustutkinto ja audiovisuaalisen alan perustutkinto. Näistä tutkinnoista valmistuu lähihoitajia ja mediapalvelujen toteuttajia (ent. Media-assistentti). Sekä turvallisuusvalvojia. Ylivieskan ammattiopistolla voi suorittaa myös kaksoistutkinnon ja osa opinnoista suoritetaan verkko-opintoina. Työssäoppiminen ulkomailla on myös mahdollista esim. Espanjassa, Virossa, Kiinassa, Portugalissa ja Sloveniassa.
Ylivieskan ammattiopisto tarjoaa myös aikuiskoulutusta sosiaali-, terveys- ja liikunta-alalle, kulttuurialalle, puhdistuspalvelualalle sekä hotelli- ja ravintola-alalle.

## Aiheesta muualla
* http://www.jedu.fi/ylivieska
Vedenväki

**Vedenväki** on suomalaisessa mytologiassa veden alla asuvien olentojen joukko sekä tämän joukon taikavoima. Kalevalan mukaan vedessä on paljon väkeä. Vedenväkeen kuuluivat esimerkiksi vesihiidet, vetehiset, veden neidot ja pienet merestä nousevat miehet, jotka toisinaan ilmestyivät ihmisten avuksi suurine voimineen. Veden luona pelästyvä tai asiattomasti käyttäytyvä saattoi saada vedenväen vihat päälleen ja sairastua.

Vedenväkeen kuuluivat myös yksilöidyt ja nimetyt vedenhaltijat, kuten Ahti, Vellamo ja Iku-Turso.

Vedenväen avulla voitiin parantaa joitain sairaita, myös mielenvikaisia. Kun vedenväkeä tarvittiin taikuuksiin, sitä etsittiin paikoista, joissa sitä uskottiin olevan eniten. Tällaisia paikkoja olivat varsinkin veden pyörteet ja vaahto. Kun väkeä otti, piti usein uhrata vuolemalla hopeaa samaan paikkaan. Vedenväkeä sai avukseen varsinkin, jos otti vettä mukaansa. 

Vedenväellä kerrottiin olevan karjaa, joka öisin saattoi nousta järvistä laiduntamaan. Tällöin vedenkarjan pystyi erottamaan tavallisista naudoista vatsapuolella olevan kalamaisen evän perusteella. Vedenkarjan maidolla kerrottiin olevan arvokkaita ja parantavia ominaisuuksia.

## Hullun parannus veden väen avulla

Erään perinteen mukaan hullun parantamisessa tarvittiin lähteen vettä. Vesi täytyi ottaa lähteestä monimutkaisin rituaalein ja loitsia:

Sitten lämmitettiin sauna ukkosen särkemillä puilla ja kylvetettiin hullu lähteestä otetulla vedellä loitsuja lukien sekä taikatemppuja tehden. Kun hullua vietiin ulos saunasta, hänet säikytettiin vielä ampumalla pyssyllä hänen päänsä yli. Pelästyttäminen on ollut suomalaisessa kansanparannuksessa yleinen hoitomuoto.

## Katso myös
* Väki

## Lähteet
* Suomen Kansan Vanhat Runot:447, Viitas, 1890
Luuri

**Luuri** on puhelimen osa, jossa on sekä mikrofoni että kuuloke. Sankaluuri on päähän tai korvaan kiinnitettävä luuri. Luuri on yleensä kytketty johdolla puhelimeen. Luuri ja puhelinkone voivat myös olla yhtenäinen laite. Langattomissa puhelimissa luuri on yhteydessä tukiasemaan radioaaltojen avulla.

Matkapuhelimiin saa myös langattomia handsfree -laitteita, jotka ovat yhteydessä kännykkään bluetooth-yhteyden avulla.

*Luuri* on alkujaan ollut nimitys kuulotorvelle.

Puhekielessä *luureilla* tarkoitetaan joskus myös studiotyyppisiä kuulokkeita.
Korsikan kieli

**Korsikan kieli** (omakielinen nimi: *Corsu*) on romaaninen kieli, jota puhutaan Korsikan saarella. Vuonna 2010 kiellä arvioitiin olevan 160 000 puhujaa. Kirjoitusasultaan se poikkeaa italian kirja- ja yleiskielestä merkittävästi. Korsikan kieli muistuttaa lähinnä pohjoisitalialaisia murteita, mutta on saanut voimakkaasti vaikutteita myös ranskan kielestä.

Kielen ei katsota olevan uhanalainen. Korsikka jaetaan neljään päämurteeseen, jasen lähin sukulaiskieli on sardi.

Kieltä kirjoitetaan latinalaisin aakkosin. Vain osia Raamatusta on käännetty korsikaksi.

## Historia ja status
Fasistien noustua valtaan Italiassa aletiin katsoa, että korsika on vain italian kielen murre ja korsikalaiset ovat italialaisia, mikä perustui Italian irredentismiin. 1960-luvulta alkaen korsikan puhujien kielellinen identiteetti alkoi vahvistua ja kieltä alettiin standardoida. Koodinvaihto alkoi myös yleistyä kaksikielisten puhujien keskuudessa.

Kieltä opetetaan Korsikalla, mutta se on yleensä oppiaine eikä opetuskieli. Radio- ja televisio-ohjelmia tuotetaan jonkin verran korsikaksi. Kirjojen ja muun lukumateriaalin julkaisumäärät ovat tosin olleet nousussa. Paikallisen yliopiston yhteydessä toimii myös korsikan kielen keskus.

Vuonna 2023 korsikalainen tuomioistuin kielsi kielen käytön julkisissa instituutioissa ja Korsikan alueparlamentissa, mikä johti laajoihin mielenosoituksiin. Kieltoa perusteltiin Ranskan perustuslailla, jonka mukaan maan ainoa virallinen kieli on vain ja ainoastaan ranska. Samassa yhteydessä tuomioistuin linjasi, että korsikalaiset eivät ole ranskalaisista erillinen kansallinen ryhmä. Alueparlamentti oli jo vuonna 2013 äänestänyt julkilausumasta, jolla haluttiin tehdä korsikasta virallinen kieli ranskan rinnalla. Korsikan kieli on kuitenkin tunnustettu alueelliseksi kieleksi Korsikalla.

## Fonologia

### Konsonantit

Lähde:

### Vokaalit

Vokaalit [a], [ɔ] ja [u] voivat esiintyä myös nasaalisina.

Lähde:

## Kielinäyte

## Lähteet

## Aiheesta muualla
Los Alamos National Laboratory

**Los Alamos National Laboratory** on laboratorioalue Los Alamosin kaupungissa New Mexicossa, Yhdysvalloissa. Se perustettiin vuonna 1943.

Los Alamosissa suunniteltiin Manhattan-projektin aikana maailman ensimmäisen ydinase, jota testattiin kerran Alamogordossa ja elokuussa 1945 käytettiin Hiroshimassa ja Nagasakissa. 

Alueesta käytettiin lukuisia salanimiä kuten *Kukkula* (engl. *Hill*) sekä *Projekti Y* (engl. *Project Y*). 

Sittemmin Los Alamos Scientific Laboratory on muuntunut Los Alamosin kansalliseksi laboratorioksi (LANL). Se on suunnitellut yli 70 prosenttia Yhdysvaltain kaikista ydinaseista. 

## Johtajat
* J. Robert Oppenheimer (1943–1945)
* Norris E. Bradbury (1945–1970)
* Harold M. Agnew (1970–1979)
* Donald MacLean Kerr (1979–1985)
* Siegfried S. Hecker (1985–1997)
* John C. Browne (1997–2003)
* Pete Nanos (2003–2005)
* Robert Kuckuck (2005–2006)
* Michael R. Anastasio (2006–2011)
* Charles McMillan (2011–2017)
* Terry C. Wallace, Jr. (2018–)

Los Alamossa sijaitsee myös Bradbury Science Museum. Museossa on noin 60 interaktiivista näyttelyä joissa esitellään Manhattan-projektin historiaa, laboratorion nykyisiä ja historiallisia puolustus- ja teknologiahankkeita sekä kansallisen ja kansainvälisen taloudellisen, ympäristön, poliittisiin ja sosiaalisiin kysymyksiin liittyvää laboratoriotutkimusta. Museossa käy vuosittain noin 80&nbsp;000 kävijää.

Los Alamosia on 1990-luvulta alkaen kehitetty myös matkailukohteeksi.

## Lähteet

## Aiheesta muualla

* 
* 
*
Etelä-Afrikan kansallislaulu

Vuodesta 1997 saakka **[[Etelä-Afrikka|Etelä-Afrikan tasavallan]] kansallislauluna** on toiminut aikaisemman kansallislaulun ''Die Stem van Suid Afrikan'' ja apartheidin vastaisen vapaustaistelun tunnussäveleksi nousseen ''Nkosi Sikelel' iAfrikan'' yhdistelmä.

*Nkosi Sikelel' iAfrikan* sävel on sama kuin esimerkiksi Suomen evankelis-luterilaisen kirkon virsikirjan virren numero 501: *"Kuule, Isä taivaan, pyyntö tää"*. Sen on säveltänyt xhosa-heimoon kuulunut Enoch Sontonga vuonna 1897. *Die Stem van Suid-Afrika* taas on alkujaan C. J. Langenhovenin ja S. E. K. Mqhayin käsialaa vuodelta 1918. Se toimi Etelä-Afrikan kansallislauluna vuosien 1936 ja 1995 välisenä aikana.

Nelson Mandelan hallintokaudella aluksi molemmat laulut, sekä *Die Stem van Suid-Afrika* että *Nkosi Sikelel' iAfrika*, toimivat Etelä-Afrikan kansallishymneinä, kunnes vuonna 1997 ne päätettiin sellaisinaan yhdistää nykyisenkaltaiseksi hymniksi.

## Sanat
Kansallislaulu sisältää sanoja viidestä Etelä-Afrikan kaikkiaan yhdestätoista virallisesta kielestä.

## Lähteet

## Aiheesta muualla
* The National Anthem, osoitteesta info.gov.za 
* Kansallishymnin historia